U-I-4/25
Natisni
Opravilna št.:
U-I-4/25
Datum odločitve:
20. 1. 2025
ECLI:
ECLI:SI:USRS:2025:U.I.4.25
Akt:
Predlog zakona o spremembah in dopolnitvah Zakona o splošnem upravnem postopku z dne 6. 12. 2024, EVA 2024-3130-0043
Izrek:
Pobuda za začetek postopka za oceno ustavnosti Predloga zakona o spremembah in dopolnitvah Zakona o splošnem upravnem postopku z dne 6. 12. 2024, EVA 2024-3130-0043,
se zavrže.
Evidenčni stavek:
V postopku za oceno ustavnosti in zakonitosti predpisa Ustavno sodišče ni pristojno za presojo akta, ki po svoji pravni naravi ni predpis.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.5.51.1.27.9 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Akta, ki ni mednarodna pogodba/zakon/predpis.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Mihael Bellis, Ljubljana
Datum vloge:
6. 1. 2025
Vrsta odločitve:
sklep
Vrsta rešitve:
zavrženje
Dokument:
US34022
Dokument v PDF obliki:
U-I-4-25.pdf
141 KB
Prenesite datoteko
U-I-4/25-4
20. 1. 2025
SKLEP
Ustavno sodišče je v postopku za preizkus pobude Mihaela Bellisa, Ljubljana, na seji 20. januarja 2025
sklenilo:
Pobuda za začetek postopka za oceno ustavnosti Predloga zakona o spremembah in dopolnitvah Zakona o splošnem upravnem postopku z dne 6. 12. 2024, EVA 2024-3130-0043,
se zavrže.
OBRAZLOŽITEV
1. Pobudnik z vlogo, naslovljeno "Javna prijava neustavnosti", navaja, da vlaga ustavno pritožbo, s katero izpodbija v izreku tega sklepa navedeni akt. Izpodbijani akt naj bi bil v neskladju z 2., 22., 23., 153. in 155. členom Ustave. Med drugim naj bi kršil pravno varnost in zaupanje v pravo, načelo poštenega postopka, pravico do sodnega varstva, spoštovanje pridobljenih pravic ter načelo retroaktivnosti. Pobudnik se sklicuje tudi na 14., 25., 15., 44. in 92. člen Ustave ter na različne mednarodne akte in sodno prakso. Pojasnjuje vsebino izpodbijanega akta in trdi, da ima neposreden, legitimen in utemeljen pravni interes za vložitev ustavne pritožbe. Izpodbijani akt naj bi neposredno vplival na njegov pravni položaj, ker naj bi retroaktivno spreminjal roke v upravnem postopku, v katerem naj bi sodeloval. S tem naj bi izpodbijani akt posegal v pobudnikovo upravičeno pričakovanje, da bo upravni postopek zaključen po pravilih, ki so veljala ob njegovem začetku. Pobudnik predlaga, naj Ustavno sodišče do končne odločitve zadrži izvrševanje izpodbijanega akta ter ugotovi njegovo protiustavnost oziroma razveljavi njegove retroaktivne določbe. Predlaga tudi "veto na predlog ZUP", takojšen "preklic izrednih dogodkov v državi" in naj se "pred iztekom roka za javno obravnavo ali najkasneje na dan zaprtja tega roka nemudoma izda odločbo o ustavitvi postopka sprejemanja ZUP".
2. Ustavno sodišče je glede na vsebino vloge štelo, da je pobudnik vložil pobudo za začetek postopka za oceno ustavnosti izpodbijanega akta.
3. Izpodbijani akt ni zakon oziroma predpis, za presojo katerega bi bilo Ustavno sodišče pristojno v skladu z 21. členom
Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS)
. Predpis mora sprejeti pristojni organ in mora biti objavljen, preden začne veljati (154. člen Ustave), izpodbijani akt pa je predlog zakona (zakonodajno gradivo), ki ga je, kot navaja pobudnik, Ministrstvo za javno upravo dalo v javno obravnavo. Ker pobudnik torej ne izpodbija predpisa, je Ustavno sodišče pobudo zavrglo.
4. Ker je Ustavno sodišče pobudo zavrglo, o predlogu za izdajo začasne odredbe ni odločalo.
5. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik dr. Rok Čeferin ter sodnice in sodniki dr.
Matej Accetto
, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Neža Kogovšek Šalamon, dr. Špelca Mežnar, dr. Rok Svetlič, Marko Šorli in dr. Katja Šugman Stubbs. Sklep je sprejelo soglasno.
dr. Rok Čeferin
Predsednik